رافضی

رافضی کے معنی تتر بتر ہونا، بکھر جانا، منتشر ہونا اور تعصب برتنا ہے۔القاموس الوحید عربی اردو لغت صفحہ نمبر: 648  انہی معنوں میں اہل تشیع میں سے جو لوگ اپنے امام کو چھوڑ دیں اور منتشر ہوں انھیں رافضی کہا جاتا ہے۔
 قاضی سلیمان منصورپوری لکھتے ہیں جب زید الشہید کے مقابلے میں یوسف ثقفی لشکر لایا تو یہ سب لوگ امام کو چھوڑ کر بھاگ گئے تو زید شہید نے فرمایا رفضونا الیوم تو اس دن سے شیعہ کا نام رافضی پڑارحمۃ للعالمین جلد دوم قاضی محمد سلیمان منصور پوری صفحہ 375مرکز الحرمین الاسلامی فیصل آباد
 جب اہل عراق نے زین العابدین کے صاحبزادے امام زید شہید سے ابوبکر و عمر کی تعریف سنی تو کہنے لگے آپ ہمارے امام نہیں ہیں امام بھی ہمارے ہاتھ سے گیا جس پر امام زیدشہید نے کہارفضونا الیوم ہمیں آج کے دن سے ان لوگوں نے چھوڑ دیا(آج سے یہ رافضی بن گئے) اس دن سے اس جماعت کو رافضی کہا جاتا ہے۔ناسخ التواريخ۔ مرزه تقی خان ،ج 2 ،ص 590.
 اسلام کی تاریخ میں رافضہ یا رافضی ان لوگوں کو کہتے ہیں جن کا خیال ہے کہ رسول اللہ محمد صلی اللہ علیہ و آلہ و سلم نے خلافت حضرت علی کے سپرد کرنے کی قطعی اور صریح وصیت کی تھی۔ اس لیے پہلے تین خلفاء اور ان کی حمایت کرنے والے صحابہ و تابعین غلطی پر تھے اور نفاق کا شکار تھے اور اس وصیت کو چھپانے والے مسلمان بھی گمراہ تھے۔ اس عقیدہ کو رافضیت کہا جاتا ہے۔ اس فرقے کا یہ عقیدہ بقیہ امامیہ فرقوں میں سے شیعہ عقائد کے قریب سمجھا جاتا ہے۔ اور اسی بنا پر بعض لوگ نادانستگی میں اہل تشیع کو بھی رافضہ کہہ دیتے ہیں۔
 الاعشری کے قول کے مطابق سب سے پہلے وہ لوگ جو رافضی کہلائے جنھوں نے حضرت ابوبکر اور حضرت عمر کی خلافت کو تسلیم نہیں کیا تھا۔ بعض لوگوں کے نزدیک عبداللہ بن سبا کے ساتھ سب سے پہلے رافضی کہلائے لیکن بعد ازاں مخالفین شیعوں کو رافضی کے ناخوشگوار لقب سے پکارنے لگے۔
 الاعشری نے روافض، زیدیہ اور غلات کا ایک ساتھ ذکر کیا ہے۔
 طبری نے لکھا ہے کہ یہ لقب کوفہ کے زیدیوں کو ملا کیونکہ انھوں نے زید بن علی کو چھوڑ دیا تھا اس لیے کہ انھوں نے حضرت ابوبکر و عمر کی مذمت نہیں کی تھی۔ رافضی کے لغوی معنی چھوڑنے والا، ترک کرنے والا ۔
 ایک اور روایت کے مطابق رافضی ان کم بختوں کو کہا جاتا ہے جنھوں نے بعد از نبوت خلفائے راشدین شہید کرنے کے منصوبہ بنائے تھے۔ اور ان میں سے بعض اپنے مقصد میں کامیاب بھی ہوئے۔ مثلا حضرت عمر فاروق، حضرت عثمان غنی اور حضرت علی مرتضیٰ کو شہید کیا گیا۔ یہ شہید کرنے والے رافضی کہلاتے ہیں۔

 مزید دیکھیے 
 خلافت راشدہ

 حوالہ جات 

زمرہ:مسلمانوں کے باہمی حقارت آمیز القاب
زمرہ:شیعیت
زمرہ:شیعہ سنی تعلقات
زمرہ:عربی الفاظ اور جملے
زمرہ:حقارت آمیز نسلی و مذہبی القاب
زمرہ:ضد شیعیت
زمرہ:دیباچۂ ویکیپیڈیا کی صفائی